
SÎNZIANA POPESCU 


Domnul de Ciocolată 


o comedie de groază 


Text distins cu Marele Premiu la Concursul de Dramaturgie din cadrul 


Festivalului International de Teatru pentru Papusi şi Marionete - Galaţi, 2005 

PERSONAJELE 


în ordinea intrării în scenă: 


o fetiţă blonduta si pofticioasă 
simpatic, ca toţi bunicii 
lung, verde şi agitat 


ROŞIILE două surori gemene, „necoapte încă” 
MORCOVUL un domn calm şi cumpătat, de culoare portocalie 


înalt si atotstiutor 
CAPSUNA mică, isteatè si roşie la faţă 
DOMNUL DE CIOCOLATA maroniu, viclean si mincinos 
COZONACUL un domn masiv si pufos 
BOMBOANA LUNGUIATA pretioasa din zahăr ars 
TURTA DULCE cea mai „tare” certăreaţă din Împărăţia Dulciurilor 
frumoasă, lipicioasă şi răutăcioasă 
GOGOAŞA URIAŞĂ grasă, leneşă şi somnoroasă 
INGHETATA PE BAT clevetitoare si pofticioasă 
CLATITA CU DULCEATA o babutè zgârcită şi invidioasè 
TORTUL DIPLOMAT un munte de frişcă, cu voce tunătoare 

ACTUL I 


Scena 1 


Bunicul, Ana 


Undeva, într-o locuință oarecare, în jurul unei mese 
obişnuite dintr-o bucătărie mai mult decât comună, stau 
liniştiţi o nepoticè şi un bunic ca oricare alții. 


BUNICUL: Ce faci, Anuță? Nu-ţi termini mâncarea din farfurie? 
ANA: Nu-mi plac legumele. 

BUNICUL: Atunci mănâncă nişte fructe. 

ANA: Bech! Vreau o prăjitură! 

BUNICUL: Cred că două pe zi ajung. 

ANA: O singură prăjiturică. Te rog, tataie! Te rog! Una mică, 
mică de tot. Microscopică. 

BUNICUL: Mâine. La ora asta n-am de unde să-ţi cumpăr. 
ANA: Uf! Cred că aş fi în stare să mănânc şi o sută pe zi. 
BUNICUL: Aşg. 

ANA: Ba da, ba da. Toată viaţa aş mânca numai dulciuri! 
BUNICUL: Te-ai plictisi, te-ai îmbolnăvi... 

ANA: Spui asta pentru că n-ai bani să-mi cumperi. 
BUNICUL: Nu. O spun fiindcă mă gândesc la sănătatea ta. 
ANA: (imitandu-l) Ass! 


Editura LiterNet,:2010 


BUNICUL: Nu spun că ar fi rău să mănânci dulciuri, dar cu 
măsură. Trebuie să papi si legume, si fructe, să bei si laptic... 
Numai aşa ai să creşti mare şi deşteaptă! 

ANA: Aşş! 

BUNICUL: Uite, dacă nu mă crezi, îţi propun un mic 
ramasag. Mâine, când voi lua pensia, am să-ţi cumpăr câte 
prăjituri pofteşti. Toată ziua vei mânca numai dulciuri. Mă 
prind că ai să te saturi imediat. Ei, ce spui? 

ANA: Eu cred că n-am să mă satur niciodată! 

BUNICUL: Bine. Bate palma! 

ANA: (taie pariul) Pace, foc, noroc! Şi ce primesc dacă înving? 
BUNICUL: De acum înainte vei mânca doar prăjituri. 

ANA: Ura, ura! Şi dacă pierd? 

BUNICUL: Vreau să-mi promiti că n-ai să iei niciodată 
ciocolată de la străini. 

ANA: Nici vată de zahăr? 

BUNICUL: Ana! Vorbesc serios! 


ANA: Uf! Dar am mai promis asta de un milion de ori până 
acum! 


BUNICUL: Ştiu. Însă în ultimul timp ai devenit prea 
pofticioasă. O mulţime de copii sunt ademeniti cu dulciuri şi 
dispar fără urmă... 

ANA: Unde? 

BUNICUL: (încurcat) Nu ştiu... Eu am fost un copil cuminte. 
Nu m-a răpit nimeni. 


ANA: Atunci de unde ştii matale că răpitorii le fac rău copiilor? 

BUNICUL: În primul rând, îi ţin departe de părinţi... (vizibil 
încurcat, schimbă vorba) Hai, la culcare acum! Mâine vei 
avea de muncit, nu glumă. 


ANA: La prăjituri! 
BUNICUL: Da, da, la prăjituri. Noapte bună! 
ANA: Noapte bună, tataie! 


Ana intră în camera ei. Pentru început Încearcă să 
adoarmă, dar nu reuşeşte. Incepe să se foiască în aşternut. 


ANA: (se roagă) Înger, îngeraşul meu... (bolboroseşte finalul 
rugăciunii) Te rog mult, ajută-mă să câştig rămăşagul. Tare 
îmi mai plac dulciurile. Toate dulciurile! Dacă mi-ar sta în 
putere, aş locui într-un copac de zahăr ars! În unul care are 
în loc de fructe prăjituri şi ciocolată. lar pe lângă el mi-aş dori 
să curgă un râu de sirop. (meditativ) N-aş mai avea nevoie de 
nimic altceva. (toropită, cască) Cred... Sper că mă înţelegi... 


Ana adoarme. După o vreme se aude o respiraţie regulată. 
Lângă ea distingem silueta bunicului care intră în cameră 
pas-pas, o sărută pe frunte, o înveleşte mai bine, apoi iese. 
Scena se întunecă. 


Scena 2 
Ana, Spanacul, Morcovul, Roşiile, Mărul şi Căpşuna 


Scena se deschide cu Ana care se caţără pe pervazul 
ferestrei pentru a cobori mai apoi de-a buşilea în grădina 
din spatele casei. Deşi fetiţa pare trează, remarcăm că e 
încă în pijama. Pe gardul dinspre stradă al grădinii e fixat 

un panou publicitar pe care scrie „Mâncaţi fructe şi 
legume! Sunt sănătoase şi tare bune!” sau alt slogan 
asemănător şi sunt desenate câteva legume şi fructe, toate 
în mărime naturală. Când desenele o observă pe fetiţă cum 
escaladează fereastra, încep să se mişte, să vorbească şi se 
desprind din afiş. Altfel spus, se trezesc la viaţă. 


SPANACUL: (strigând) Priviţi! Ana! Coboară pe fereastră! 


MORCOVUL: (calm, tărăgănat) Usurel, Spănăcel! Usurel! 
Cine coboară? Şi pe unde? 

SPANACUL: Ana!!! N-o vezi, Morcovel?! Acolo, pe pervaz! 
ROSIILE: (în cor, Spanacului) De ce strigi, Popeye? Vrei să 
cădem înainte de vreme? Nu ne-am copt încă. 


SPANACUL: Într-adevăr. Sunteţi nişte gogonele pe cinste! 


Roşiile îi scot limba Spanacului. 


MORCOVUL: Linistiti-va, măi tomatelor! 


CAPSUNA: $555! Oare unde o vrea să ajungă? 
MĂRUL: Poate cade. 


Se aude o mică bufnitură. Rumoare. 


SPANACUL: (strigând) Aaa! S-a agăţat de burlan. Nu pot privi 
aşa ceva! E prea mult pentru frunzele mele! 

Ana cade în iarbă, cu un zgomot surd. 

COR: Aaaa! 


SPANACUL: (îşi acoperă ochii cu frunzele) A căzut? 
MĂRUL: Mai întrebi? Nu v-am spus eu ce urmează? 

ROŞIILE: Ne-a spus! Ne-a spus! 

SPANACUL: Vai de mine, vai de mine! Îmi vine să-mi smulg 
toate frunzele! Dacă a murit? (Roşiilor, supărat) Numai voi 
sunteţi vinovate, gogonelelor! Voi, şi gura voastră mare! 


Se aud gemete. Toţi tac impresionați. 


CAPSUNA: $555! Se pare că n-a păţit nimic. 

MĂRUL: Ce v-am spus eu? 

ROŞIILE: Nu ne-ai spus, Mărule! Nu ne-ai spus! 
CAPSUNA: Căpşunele, în schimb, au ajuns căpşunată. 


Roşiile încep să râdă zgomotos. 


MORCOVUL: Tomatelor, vă rog! 
MĂRUL: Acum se ridică... 


SPANACUL: (făcându-şi vânt cu frunzele) E prea mult pentru 
o singură seară. Nu mai suport! 


MĂRUL: Şi încă nu s-a terminat. Pleacă. 
CĂPŞUNA: Eu propun... 


În drumul ei spre poartă, Ana se loveşte de tomberon. 


SPANACUL: Ce-a fost asta, Mărule?! Tu eşti mai înalt, vezi 
mai bine ce se întâmplă... 


MĂRUL: S-a lovit de tomberon. 
CĂPŞUNA: Eu am o propunere! 
COR: Ce propunere?! 

CAPSUNA: Să închidem poarta! 


Se aude scârţâitul balamalelor porţii. 

MĂRUL: Prea târziu! Tocmai a ieşit pe ea. 
Cu toţii scot strigăte de spaimă. 


SPANACUL: Vai de mine! N-o lăsaţi să plece singură... Cine 
ştie ce poate pati! (agitat, celorlalţi) S-o ajutăm! Urmaţi-mă! 


Vrea să plece, dar observă că nu-l urmează nimeni. Ceilalţi 
fluieră a pagubă şi-şi găsesc diverse preocupări, evitând 
privirea încărcată de reproş a Spanacului. 


SPANACUL: Tin să vă amintesc, dragutilor, că datoria legumelor 
şi a fructelor este să ajute copilul să crească. Mare şi sănătos! 
CĂPŞUNA: (indicând grădina) A celor adevărate, poate. 
SPANACUL: (vizibil afectat) Vă rog, nu minimalizati! 
(indicând sloganul de pe panou) Şi noi îi ajutăm pe copii să 
mănânce sănătos. 


Spanacul, lovit în amorul propriu, le întoarce spatele. 


SPANACUL: Bine, atunci voi pleca fără voi! (sălii) De ce e 
nevoie să-mi amintească mereu că nu sunt o legumă 
adevărată? De ce? De ce? 

CĂPŞUNA: Propun să tragem la sorti. Cine nimereste betele 
mici, merge după Ana. 

SPANACUL: (plin de importanţă) Eu mă ofer voluntar. 
CAPSUNA: (privindu-si betigasul scurt) Uf! Ce ghinion. 
MORCOVUL: Nu fi suparata Capsunico! Uite, si eu am tras 
unul mic! 


Capsuna şi Morcovul îl ajung din urmă pe Spanac şi ies 
împreună pe poarta dinspre stradă. 

Scena 3 
Ana, Domnul de Ciocolată, 
apoi Căpşuna, Morcovul şi Spanacul 


Ana a ajuns la capătul aleii. Acolo îl întâlneşte pe 
Domnul de Ciocolată. 

DOMNUL DE CIOCOLATĂ: Ce mai faci, Ana? Vai, dar 
ce-ai mai crescut! 


EN 

ANA: De unde ştiţi cum mă cheamă? 


DOMNUL DE CIOCOLATĂ: Nu se poate! Chiar nu mă mai 
ţii minte?! 


ANA: Nuuuu... prea. 


DOMNUL DE CIOCOLATĂ: Bine, dar am fost de atâtea ori 
pe la voi. Sunt un foarte, foarte, foarte bun prieten de-al 

tatălui tău. Poate-ti aminteşti măcar numele meu. 
(întinzându-i politicos mâna) Dă-mi voie să mă prezint: 
Ciocolată. 


ANA: Asta-i bună. 

DOMNUL DE CIOCOLATĂ: Chiar că e! (întinzându-i o 
ciocolată) De fiecare dată când veneam pe la voi îţi 
aduceam în dar o ciocolată. Nu-mi spune că nici de asta 
nu-ţi mai amintesti, că nu te cred. 

ANA: (fermă) Dacă tăticul meu ar fi avut un prieten cu un 
nume atât de nastrusnic, l-as fi ţinut minte. Cu siguranţă! 
DOMNUL DE CIOCOLATĂ: Unde pleci? 

ANA: N-am voie să stau de vorbă cu străinii. Mai ales 
atunci când îmi oferă dulciuri. 

DOMNUL DE CIOCOLATĂ: Eh, păcat. Mare păcat. În 
condiţiile astea cred că voi fi nevoit s-o mănânc singur. (îşi 
desface ciocolata şi începe să infulece din ea cu poftă) 
Mmm. E cu arahide si cu stafide. Nu vrei sa gusti? 

ANA: (înghițind în sec) Nu. 

DOMNUL DE CIOCOLATĂ: Bine. Atunci voi lăsa ciocolata 
aici, în faţa porţii tale. Poate asa, la viitoarea întâlnire, ai să-ţi 
aminteşti măcar cum mă cheamă. Ciocolată! La revedere! 
Domnul de Ciocolată se preface că pleacă, dar se opreşte 
la o oarecare distanţă de Ana. Spanacul, Căpşuna şi 


Morcovul sunt agatati de gard, o văd pe Ana vorbind cu 
Ciocolată. 


CĂPŞUNA: (arătând în direcţia fetiţei) Vai de mine! 
SPANACUL: (uimit) Ce face, Căpşunico? 

MORCOVUL: Usurel, Spănăcel! (sălii) Uşurel, copii! 
CAPSUNA: Vorbea cu... cineva care i-a oferit o ciocolată! 
COR: Aaaa! Pericol, pericol maxim! Alertă maronie! 
SPANACUL: Şi a luat-o? 

COR: Ce? 

SPANACUL: Ciocolata! 

MORCOVUL: Nu încă! Dă-ţi frunzele mai încolo că nu mai 
văd nimic! 

SPANACUL: Parcă văd că o va primi până la urmă. Numai la 
dulciuri îi stă capul. (sălii) De legume nici nu se atinge. 


CAPSUNA: Nici fructele nu-i plac. Le mănâncă doar cu 
foarte mult zahăr deasupra. Sau cu frişcă. 

SPANACUL: (revoltat) Bine, dar nu e sănătos! 

CĂPŞUNA: Explică-i tu asta, dacă poți. 

MORCOVUL: (mustrător) Spănăcel! Căpşunico! Vă rog! 
(indicând-o pe Ana) A început din nou să vorbească. $şşşş! 


Cei trei se apropie tiptil de Ana. Pe tot parcursul dialogului 
dintre fetiţă şi Ciocolată, legumele vor avea reacţii de 
revoltă, dar nu îndrăznesc încă să intervină. Vorbesc toate 
deodată, se agită, urmăresc scena ingrozite. 


ANA: (cu gura plină, lui Ciocolată) Vă mulţumesc! (se caută 
în buzunar) Cât costă? 


CORUL LEGUMELOR: Aaaa! Vai de mine, a mâncat ciocolata! 


DOMNUL DE CIOCOLATĂ: (mieros) O, dar nu costă nimic. 
Nu-ţi face griji. Pe la noi dulciurile cresc în copaci. 


CORUL LEGUMELOR: Câtă neruşinare! 

ANA: Există un asemenea loc? (aparte) Cred că e raiul pe 
pământ! 

DOMNUL DE CIOCOLATĂ: Bineînţeles! Şi se numeşte... 
ANA: Cum?! 

DOMNUL DE CIOCOLATĂ: Împărăţia Dulciurilor! 

CORUL LEGUMELOR: Huoooo! 

ANA: Serios?... (ezită) Nu vreţi să mă luaţi şi pe mine în 
Împărăţia Dulciurilor? Dacă tot ne cunoaştem... 

DOMNUL DE CIOCOLATĂ: Mai încape vorbă? 

ANA: E departe? 

DOMNUL DE CIOCOLATĂ: Nu. E aici, după colț. 

ANA: Cum?! Era atât de aproape de casa mea şi eu n-am ştiut 
până acum? Să mergem! 

SPANACUL: Vai, pleacă! 

CORUL LEGUMELOR: $5555! 


DOMNUL DE CIOCOLATĂ: (o vede ezitând) S-a întâmplat 
ceva? 


ANA: l-am promis lui tataie că nu merg nicăieri cu un străin. 


DOMNUL DE CIOCOLATĂ: Şi foarte bine ai făcut! Asta 
înseamnă că eşti un copil cuminte. Dar eu nu sunt un străin. 
Sunt un cunoscut... Un prieten... 


ANA: Dacă spuneţi dumneavoastră... 


DOMNUL DE CIOCOLATĂ: Nu stăm mult. Îţi umpli buzu- 
narele cu bomboane şi gata! Ne întoarcem acasă cât ai clipi. 


ANA: (conspirativ) Bine. 


Cei doi se îndepărtează. 


SPANACUL: Hei, Căpşunico! Morcovel! (arătând spre Ana) 
Pleacă! Ce v-am spus eu? 


CAPSUNA: Ana! Nu te duce cu el! 
SPANACUL: Stai, opreste-te! 
MORCOVUL: Sau măcar asteapta-ne si pe noi! 


Ana întoarce capul, dar in loc să se oprească din drum, 
iuteste pasul, dispare împreună cu Ciocolată. 


ANA: Adulții ăştia, nu ştiu ce să mai inventeze ca să ne facă 
să mâncăm scarboseniile acelea de legume! Behhh! 


CĂPŞUNA: Să mergem după ea! 

COR: Să mergem după ea! 


Spanacul, agitat, vrea să fugă înaintea lor, dar Morcovul îl 
prinde de frunze şi-l trage înapoi. 


MORCOVUL: Usurel, Spanacel! Usurel! 


Scena 4 


Ana, Cozonacul, Bomboana lunguiata 


Ana e singură si destul de speriată. La prima vedere, pare sa 
fi ajuns într-un loc primitor - o stradă oarecare, cu case, cu 
copaci. Un loc frumos pe unde gunoierii trec cu 
regularitate, câinii sunt sătui si, în curţi, păsărelele cântă 
fericite de parcă ar fi în ţările calde. Cu alte cuvinte, un loc 
sigur, ca în basme. Dar asta numai la prima vedere. 


ANA: Domnule de Ciocolată! Unde sunteţi? 


Ana îşi pune mâinile pâlnie la guriţă şi-l mai strigă de 
câteva ori. 


ANA: M-a lăsat singură. Împărăţia Dulciurilor, auzi! (sălii) 


Cum de am putut să-l cred? (privind în jur) Nici măcar nu ştiu 
unde am ajuns. 


Din spatele Anei se aud chicoteli. 
ANA: (speriată) E cineva pe aici? Cine sunteţi?! 


Tăcere. Apoi se aud din nou chicoteli. 

ANA: Hei! N-auziţi?! Hmm... E cam ciudat locul ăsta. 
Trebuie neapărat să întreb pe cineva de strada mea şi să 
plec acasă. (privind în sală) Da' pe cine să întreb? Nu 
cunosc pe nimeni. Şi cu străinii n-am voie să vorbesc. 
De-aş fi făcut asta de la bun început, n-aş fi ajuns aici. 


Ana începe să plângă. 


COZONACUL: (in şoaptă) Mmm... O fetiţă. Pare 
delicioasa. 


BOMBOANA LUNGUIAŢĂ: Cam slabutè. 
COZONACUL: Toti arata asa cand ajung la noi. Ai uitat? 
ANA: De unde vorbiti? Unde v-ati ascuns?! 


COZONACUL: Cine se ascunde? Stam exact in fata ta! 


ANA: Îmi pare nespus de rău, dar nu vă văd. Dacă vreţi 


într-adevăr să discutăm, ieşiţi afară din casă. 


Cozonacul şi Bomboana lunguiaţă încep să râdă în 
hohote. In surdină, se aude şi râsul cristalin al Pralinelor. 


COZONACUL: Eu? Eu să ies afară din casă? Dar EU sunt 
CASA! 


BOMBOANA LUNGUIATA: lar EU sunt COPACUL. 
(scuturându-şi crengile) Şi acestea sunt merele! 
COZONACUL: (corectând-o) Pralinele. (apoi Anei) N-ai 
vrea sa le gusti? 


ANA: (cu gura căscată) Praline?... 

BOMBOANA LUNGUIAŢĂ: De ce? E pedepsită, cumva? Vrei 
să-şi supere papilele gustative cu amărâtele astea? (cu dispreţ) 
Sunt din ciocolată! 

ANA: Ştiu... 

BOMBOANA LUNGUIATA: (plină de importanţă) Eu sunt 
din zahăr ars. 

ANA: Serios? 

COZONACUL: (Bomboanei) Şi, ce te lauzi? Crezi că eşti mai 
gustoasă decât mine? Ce poate fi mai grozav decât un 
cozonac cu nucă? Hm?! Răspunde-mi! 

ANA: Unul cu mac?... 

BOMBOANA LUNGUIAŢĂ: Inteligent copil. 

ANA: (scuzându-se) Mie îmi place mai mult macul. 
COZONACUL: (ofensat) Hm! Si eu care voiam să-i ofer o 
bucăţică! (supărat, Anei) Nu mai primeşti nimic! 

ANA: (uimită) Ce să-mi oferiţi? (supărată) Voi radeti de 
mine?! Să ştiţi că n-am ajuns chiar aşa de rău ca să fiu nevoită 
să mănânc zid. Sau coajă de copac. 

BOMBOANA LUNGUIAŢĂ: Dimpotrivă. Eu cred că ai ajuns 
chiar foarte bine. 

COZONACUL: Doar eşti în Împărăţia Dulciurilor. 


ANA: (supărată) Poveştile astea sa le spuneţi bebelusilor, nu 


mie! (importantă) Eu sunt mare! 


Bomboana lunguiata şi Cozonacul încep să râdă în hohote. 

ANA: (cu manutele în şolduri) Da, da! Am şase ani! În 
toamna aceasta voi merge la şcoală. O păcăleală pe ziua de 
azi îmi e de ajuns. 


Ana le întoarce spatele şi vrea să plece. 


ANA: Asa-mi trebuie, dacă l-am ascultat pe Domnul de 
Ciocolată! 


COZONACUL: O, distinsul Domn de Ciocolată te-a adus? 
BOMBOANA LUNGUIATA: Da” cine ai fi vrut s-o aducă? 
Tata-mosu”?! 


Cozonacul o înghionteşte pe Bomboana lunguiata. 


ANA: (se întoarce) ÎI cunoaşteţi? 
BOMBOANA LUNGUIATA: Cum să nu. Doar el e Împăratul 
nostru. 


Bomboana lunguiaţă îşi „smulge” rădăcinile şi înaintează 
spre Ana. 


ANA: (fără s-o privească) lar voi sunteţi ascunşi în 
proprietăţile lui... 

COZONACUL: Nuuuu. Noi suntem supuşii lui. 

ANA: Supuşii? (întoarce capul spre ei) Aaaaa! Ce faceţi? 
COZONACUL: Venim spre tine. 


Casutei din cozonac îi apar subit două picioare şi un cap 
pe care acoperişul stă ca o pălărie. 


ANA: Măi să fie! O căsuţă mobilă! 

COZONACUL: Construită din cozonăcel. (îi întinde clanta 
de la uşă) Nu vrei o bucăţică? 

BOMBOANA LUNGUIATA: Nu, nu şi nu! Eu sunt mult mai 
gustoasă. 


Cele două delicioase „preparate” încep să se înghiontească. 


COZONACUL: Nu mai trage de acoperiş. Au! la creanga de 
pe mine! 

BOMBOANA LUNGUIAŢĂ: Lasă-mă! (gâfâind, Anei) Poftim 
o crenguta. Gustă, te rog! 

COZONACUL: Repede! la si clanta asta! 

ANA: (privind crenguta ruptă) Nu v-a durut? 

BOMBOANA LUNGUIATA: Nicidecum. Suntem fermecate! 


COZONACUL: Priveşte! Fragmentele desprinse cresc 
imediat la loc. 


Casutei îi „răsare” altă clanta, iar copacului îi „creşte” altă 
creangă. 


ANA: (gustă, uimită) E într-adevăr cozonac. Şi zahăr ars. 
Mmmm, sunt grozave! (cu gura plină) Mulţumesc! 


Scena 5 
Aceiaşi, Morcovul, Spanacul şi Căpşuna 


Legumele îşi fac apariţia în fugă şi o privesc îngrozite pe 
Ana cum mănâncă tencuiala si ronţăie clanta de la uşa unei 
case. Vor să treacă mai departe, să înainteze spre Ana, dar 
nu reuşesc, par să se izbească de un zid invizibil. 

SPANACUL: Vai de mine, unde a ajuns fetiţa asta?! 
Capsunico! Să facem ceva, Morcovel! Situaţia scapă de sub 
control. (bate cu pumnii în zidul invizibil) Deschide Ana, 
lasă-ne să intrăm, lasă-ne să te ajutăm! 

MORCOVUL: Usurel, Spănăcel! Usurel! Nu vezi că nu vrea? 
SPANACUL: Se mai şi strâmbă la noi... 

ANA: Dispăreţi, nu mănânc legume! 

CAPŞUNA: Nici fructe? 

ANA: Plecaţi de aici, nu vreau să vă mai văd! Îmi ajunge cât 
îmi staţi înaintea ochilor în grădină. Când mă voi întoarce, 
am să-l rog pe bunicul să mute panoul vostru de acolo! 
SPANACUL: Trebuie să găsim altceva... 

CĂPŞUNA: Propun s-o ducem acasă! Cu forţa! 

COR: Cum? 

SPANACUL: Nu vezi că nu putem ajunge lângă ea? Ne 
urăşte, ne detestă... din cauza asta n-o putem ajuta. (patetic) 
Între noi e un zid! Acelaşi, din fiecare zi. 

CAPSUNA: Mai dati-mi niţel timp de gândire. Găsim noi o 
soluţie, dar să vedem ce se mai întâmplă. 


Între timp, Ana discută nestingherită cu dulciurile. 


BOMBOANA LUNGUIATA: Nu mai vrei o crenguţă? 
COZONACUL: Nu-ţi face griji. Nu se termină niciodată. 
BOMBOANA LUNGUIAŢĂ: Mănâncă până te saturi. 
ANA: (cu gura plină) Eu nu mă satur niciodată de dulciuri. 
BOMBOANA LUNGUIAŢĂ: Asta spun toti. La început... 

Cei doi încep să-şi dea coate şi să chicotească. Ana însă e 
mult prea preocupată să se ghiftuiască şi nu-i observă. 


SPANACUL: (strigând) Ana! Încetează! Ai să te îmbolnăveşti! Nu 
mai pot să asist la aşa ceva, e prea mult pentru frunzele mele! 


Spanacul începe să-şi smulgă frunzele din cap. Tovarăşii lui 
îl opresc. 


Scena 6 


Aceiasi, Turta dulce 


Drumul e construit din turtite dulci, de mărimea pietrelor 
de pavaj. Toate la un loc alcătuiesc rochia şi, evident, trena 
personajului ce urmează să apară: Turta dulce. 


TURIA DULCE: (dispretuitoare, rârâită) Desigur. Mereu vă 
rugaţi de copii să vă bage-n seamă. 

ANA: Cine a vorbit? 

COZONACUL: Turta dulce. 

BOMBOANA LUNGUIAJA: (Turtiţei) Culcè-te la loc! Sau 
daca nu, macar fa-ne placerea si taci! 

TURTA DULCE: Crezi ca e atat de simplu sa te odihnesti in 
vacarmul ăsta? Când toată lumea strigă, râde sau tropăie 
peste tine? Daţi-vă jos imediat din spinarea mea! 


Cozonacul şi Bomboana lunguiata se retrag ceva mai încolo, 
dar Ana, care nu înţelege despre ce e vorba, rămâne pironită. 

TURTA DULCE: N-aţi auzit ce v-am spus?! Hei, tu, asta mică 
cu gura mare şi plină de bomboane! Jos! Jos! Jos! 

ANA: (speriată) Dar unde sunteţi? Nu vă văd! 

TURTA DULCE: Tie chiar nu ţi-e ruşine? Nu te-au învăţat 
părinţii că n-ai voie să stai cu picioarele în mâncare? 
BOMBOANA LUNGUIAŢĂ: (o trage la o parte) Pietrele de 
pavaj sunt turtite dulci. 

ANA: (uimită) Aha. (privind în jos) Vă rog sa ma scuzati, dar 
nu am ştiut. Nici nu mi-aş fi putut închipui... 

TURTA DULCE: Desigur. Eternele scuze. Toată lumea mă 
calcă în picioare si pe urmă spune pardon, așteptând, 
probabil, ca eu să mă şi bucur pentru asta. Deschide mai 
bine ochii, dulcico! Domnisorico! Ca să vezi pe unde sau pe 
cine calci, (insinuant) cu cine vorbeşti şi cel mai important, 
ce anume bagi în gură. Trebuie să fii foarte atentă. Nu poţi 
mânca asa, de-a valma, toate porcariile. Ti se face rău! 
COZONACUL: Pardon! Noi suntem nişte dulciuri gustoase. 
BOMBOANA LUNGUIATA: Spre deosebire de altele, tari, 
aflate întâmplător prin preajmă. 

TURTA DULCE: Ha! După ce fetiţa va gusta o pietricica, (se 
corectează) o bucăţică de turtă dulce, nici nu-şi va mai 
aminti de „Măriile voastre”. (Anei) Nu vrei să încerci? 


Ana se serveşte cu puţină turtă dulce — pare că mănâncă de 
pe jos. 


SPANACUL: (îngrozit) Aaaa! Capsunico! Morcovel! Priviţi! 
Mănâncă de pe jos! 

MORCOVUL: (intrând şi el în panică) Aaaa! Mănâncă de pe jos! 
CAPŞUNA: (sălii) Oare pavajul o fi tot dulce? 


Apoi, redobândindu-şi calmul, morcovul îşi spune sieşi să 
nu se mai agite. 


MORCOVUL: Usurel. Frunzele întinse. Aşa! Acum, inspir, 
expir... 


Din greşeală, Morcovul o loveşte pe Căpşună tocmai când 
aceasta se chinuia să găsească o soluţie salvatoare. 


CAPSUNA: Lăsaţi-mă să mă gândesc la o soluţie! 
SPANACUL: (disperat, Morcovului) Tu ce faci?! N-ai de gând 
să mişti nicio frunză? 

CAPSUNA: Propun să... 

MORCOVUL şi SPANACUL: Să ce?! 


CAPSUNA: Să ne întoarcem şi să-i trezim părinţii. 
SPANACUL: Nu sunt acasă! 

CĂPŞUNA: Bine, bine! Atunci bunicul. 
MORCOVUL: Ce idee minunată, Capsunico! 
SPANACUL: Urmaţi-mă! Orice clipă e prețioasă. 
MORCOVUL: Usurel, usurel! Si cum îl trezim? 


SPANACUL: Îi dăm cu frunzele pe la nas. Să mergem! 


COR: Să mergem! 


Cei trei se depărtează alergând. 

Scena 7 
Ana, Turta dulce, Cozonacul, Bomboana lunguiata 


ANA: E nemaipomenita! 

COZONACUL: Hm! Mare branza! 

TURTA DULCE: Te rog sa nu mă jignesti, da?! Eu sunt făcută 
cu miere, nu cu brânză! Cu MIE-RE! Ingredient pe care 
niciunul dintre voi nu-l conţine, dacă-mi aduc bine aminte. 


BOMBOANA LUNGUIAJA: Eu plec. 


COZONACUL: (Bomboanei) Vin şi eu. (apoi Anei) Regret, 
dar n-o mai suport. 


BOMBOANA LUNGUIATA: (în timp ce se depărtează) Nu 
tace cinci secunde. Încontinuu taca-taca, taca-taca... 


Cozonacul şi Bomboana lunguiaţă ies din scenă. 


TURTA DULCE: (strigând în urma celor doi) Foarte bine faceţi! 
(apoi confidential, Anei) Am scăpat şi de ăştia. Era şi timpul. 
Oricum numai ei mai rămăseseră. Ştii, mai demult strada asta 
era plină de case, de pomisori. Dar i-am gonit pe toti. 

ANA: De ce? 

TURTA DULCE: Păi... pentru că... (pe nerasuflate) n-au fost 
capabili să-mi aprecieze talentul oratoric. 

ANA: Adică? 

TURTA DULCE: Ştiu să vorbesc frumos. 

ANA: Şi mult! Nu văd la ce-ţi foloseşte, dacă te porţi atât de 
urât cu cei din jur. Mami mi-a spus că vorbele n-au valoare. 
Doar faptele unui om contează cu adevărat! 

TURTA DULCE: (sarcastic) Sunt convinsă că tu te-ai luat după 
faptele cuiva de-ai ajuns aici. Prostii! Numai vorbele au 
valoare! Atunci când le rosteşti cum se cuvine, se transformă 
într-o vrajă. Înţelegi? Cu ajutorul lor poţi păcăli pe cine vrei. 


ANA: Dar eu nu vreau să păcălesc pe nimeni. 


TURTA DULCE: Bine, atunci s-o luăm altfel. Să spunem că 
aşa poţi convinge pe oricine să facă ce vrei tu. De exemplu, 
eu îţi spun acum să mai iei o bucăţică, fiindcă sunt gustoasa 
şi pufoasă, sunt turtita fermecată. 


Ana, hipnotizată, mai rupe o bucăţică. 


TURTA DULCE: Ei? 


ANA: Bine, dar eu am mai luat o bucăţică fiindcă eşti 
într-adevăr foarte gustoasă, nu pentru că vorbeşti frumos. 
TURTA DULCE: (nervoasă) N-ai înţeles nimic! Oricum, eşti 
mult prea mică ca să pricepi cât de importantă e reclama în 
lumea in care trăim. Si cât de mult ar trebui pretuiti cei ca 
mine, care ştiu cum s-o facă. Hm, nu văd de ce-mi mai pierd 
vremea cu tine. Mai ales că tu eşti dovada vie că am dreptate. 
Dacă nu te-ai fi luat după vorbe, n-ai fi ajuns aici! 


Scena 8 
Aceleaşi, Vata de zahăr 


La început, Vata de zahăr pare doar un simplu norişor 
pufos, înglobat în decor. Pe măsură ce începe să coboare 
însă, devine din ce în ce mai limpede că este mai mult 
decât atât. 

VATA DE ZAHĂR: (alintată, Anei) N-ar trebui s-o mai asculti. 
Nu vezi că numai gurita e de ea? 

ANA: Cine eşti? (privind în toate părţile) De unde-mi 
vorbeşti? 

TURTA DULCE: (sec) Din cer. Acum coboară mironosita 
principală. Zana-Zanelor! 

ANA: O zână? (o vede) Nici vorbă. E o Vată de zahăr imensă. 
VATA DE ZAHĂR: (prețioasă) Poţi să-mi spui şi zânişoară. Nu 
mă supăr. 

ANA: Bine, atunci îţi voi spune Zâna de zahăr. (aparte) Oare 
am ajuns în Paradis? Îmi dai voie să gust puţin din rochita ta? 
VATA DE ZAHĂR: Te rog, pofteşte, serveşte-te! 

TURTA DULCE: (acră) Ai grijă sa nu ti se lipească de haine. 
Ori de faţă. 

VATA DE ZAHĂR: (turtei, printre dinţi) Invidioaso! 

TURTA DULCE: (Anei) Poate-ti ies şi carii! 

VATA DE ZAHĂR: Încetează! 


TURTA DULCE: De ce? Vreau să avertizez copilul asupra 
pericolelor care îl pândesc. 


VATA DE ZAHĂR: (schimbând brusc tonul) Oricum nu-l poţi 
avertiza asupra tuturor pericolelor! 

TURTA DULCE: (arțăgoasă) Nu cred că avem ce face cu o 
fetiţă cu dinţii cariati! 

VATA DE ZAHĂR: (Anei) Hai să plecăm de aici, că se 
ingroasa glumita. 

ANA: Unde? 

VATA DE ZAHĂR: Cât mai departe de clevetitoarea asta urâcioasă. 

Vata de zahăr o ia de mână pe Ana şi ies în grabă. 


TURTA DULCE: (strigând) Ai grijă să nu mănânci prea mult 
din rochita ei, că rămâi fără dinţi! 
ANA: Sunt de lapte. 


Scena 9 


Morcovul, Spanacul, Căpşuna, 
Mărul, Roşiile apoi Bunicul 


Scena se deschide cu legumele care se reunesc în grădina 
din spatele casei. Morcovul, Spanacul şi Căpşuna intră 
agitati pe poartă, în timp ce Mărul şi Roşiile „ies” din afiş, 
apropiindu-se curioşi de noii veniţi. 


MĂRUL: (ironic) Oooo! Aşa de repede?! (Roşiilor, doct) Nu 
v-am spus eu că se întorc cu frunza goală? 

ROŞIILE: Nu! Nu ne-ai spus! 

MĂRUL: Pe Ana unde aţi lăsat-o? 


SPANACUL: (preocupat) În Împărăţia Dulciurilor! (Căpşunei 
şi Morcovului) Urmaţi-mă! 


MĂRUL: Frumos. Aţi fi ajutat-o mai mult dacă ramaneati aici. 


Roşiile încep să râdă. 


SPANACUL: Ha! la să fii fost tu în locul nostru, Mărule! Nu 
cred ca-ti mai dădea creanga să vorbeşti aşa. Situaţia e 
disperată! Fetiţa n-a vrut să fie ajutată! Ba ne-a mai scos şi 
limba şi ne-a spus cuvinte de ocară... 

CAPSUNA: Biata de ea... (Rosiilor, le face semnul de tăiere a 
beregatei) A ajuns pe mâna dulciurilor! 


MORCOVUL: Urcă tu primul, Spănăcel. Ai frunzele mai mari 
decât ale mele. 


SPANACUL: (bodoganina) Bineînţeles, întotdeauna eu ajung 
în linia întâi. Frunză de tun! 


MORCOVUL: Aga, aşa, usurel! 


Spanacul, Morcovul şi Căpşuna se urcă pe burlanul casei, 
către fereastra deschisă pe care ieşise, la început, Ana. 


ROŞIILE: Ce faceţi acum? 

CAPSUNA: li dăm cu frunzele pe la nas. 
MĂRUL: Cui? 

CAPSUNA: Bunicului, fireşte. 

MĂRUL: Fireşte. Pot să întreb si de ce? 
SPANACUL: Poţi! 


CĂPŞUNA: (explicativ, legumelor nedumerite) Ca să 
strănute. Odată trezit va vedea că Ana lipseşte şi va pleca în 
căutarea ei. 


MĂRUL: În sfârşit, o idee bună! 

Mărul se uită la Roşii, care-i iau vorba din gură. 

ROŞIILE: Ştiai tu, desigur! 

Roşiile încep să râdă. Între timp, Spanacul şi Căpşuna intră 
pe fereastră. Mărul şi Roşiile îi urmează. La scurtă vreme se 


aude un strănut sonor. 


BUNICUL: (off) Hapciu! Ce s-a întâmplat?! 

ACTUL II 


Scena 1 
Bunicul, Mărul, Spanacul, Morcovul, Căpşuna, Roşiile 


Scena se deschide cu Bunicul care se trezeşte din somn. 
Legumele şi fructele încearcă să-l redirectioneze pe bătrân, 
dar acesta le tratează ca pe nişte simple bucăţi de hârtie. 


SPANACUL: Pe aici, Bunicule! După frunzele noastre! 


Bunicul îi ia pe toti de mână şi se îndreaptă în direcţia 
indicată de aceştia, fără să scoată niciun cuvânt. Cu toţii 
sunt mulţumiţi, crezând că s-au făcut intelesi. Dezamăgirea 
va fi însă cruntă când Bunicul îi va arunca în coşul pentru 
hârtii din încăpere. 


BUNICUL: Tii! Ce de hârtii în camera asta... Îţi intră-n ochi, 
ti se lipesc de faţă. Cum or fi ajuns desenele astea aici? Or fi 
ale Anutei...(clatind necăjit din cap) Câtă dezordine! 


SPANACUL: (afectat) Ce face? Ne aruncă la gunoi? 


CAPSUNA: Pentru el nu suntem decât nişte bucăţi dintr-un afiş. 
BUNICUL: Aşa! Acolo să staţi! 


SPANACUL: Aaaa! (plângând) Niciodată nu voi fi apreciat la 
adevărata mea valoare! Niciodată! 


MORCOVUL: Usurel, Spanacel, usurel! 


MĂRUL: (privind în urma Bunicului) Eu v-am spus că n-o să 
ne audă! 

ROŞIILE: Nu ne-ai spus! Nu ne-ai spus! 


Bunicul se culcă la loc, se întoarce pe partea cealaltă. 
Legumele ies din coşul de gunoi. 


CĂPŞUNICA: Acum ce facem? Eu propun să ne întoarcem la 
Ana! 


SPANACUL: Urmaţi-mă! 


lese prin partea dreaptă a scenei. 


MĂRUL: Căpşunico, ce vrea să facă? 


Căpşuna dă nedumerită din umeri. 


SPANACUL: Am să-i arăt eu ce poate face un spanac adevărat! 
MORCOVUL: Lasati-l, usurel! 


Morcovul, Capsuna, Rosiile si Marul se imbulzesc in urma 
Spanacului. 


Scena 2 
Ana, Vata de zahăr, apoi Gogoasa uriaşă 
Ana şi Vata de zahăr se află acum pe o alee. La o oarecare 
distanţă vedem un lac pe care pluteşte o barcuta din cauciuc, 


turtită ca o gogoaşă. Dar, pentru că Ana se află încă în 
Imparatia Dulciurilor, nimic nu este ceea ce pare a fi. 


ANA: Este adevărat ce spunea despre carii? 
VATA DE ZAHĂR: Ei, vorbe... Minciunele! 


SÎNZIANA POPESCU - Domnul de Ciocolată - 


ANA: (privind nedumerită în jur) Unde? 

VATA DE ZAHĂR: Turtiţa e cea mai mare mincinoasă din 
Împărăţia Dulciurilor. 

ANA: (edificată în privinţa minciunelelor) Aha. 

VATA DE ZAHĂR: Cât e ziulica de lungă nu face altceva 
decât să vorbească. Şi vorbeşte, vorbeşte, vorbeşte... până te 
ameteste. 

ANA: Am observat. S-a certat cu toata |umea. 

VATA DE ZAHĂR: E geloasă! (aranjandu-si rochita) Mai ales 
pe dulciurile frumusele. 

ANA: De ce? 

VATA DE ZAHĂR: Nu e evident? (îi scapă vocea) Pentru că ea 
e urâtă! (apoi din nou mieros) Urâţică... Arată ca o piatră de 
pavaj oarecare, în timp ce eu, de exemplu, sunt neasemuit de 
frumoasă. 


ANA: Într-adevăr, eşti... Dar şi ea e gustoasă, să ştii. 
VATA DE ZAHĂR: Şi ce dacă? E urâtă! (corectându-se) 
Urâţică. Dacă n-ar avea gurita atât de mare şi n-ar da din ea 


mereu, niciun copil n-ar băga-o în seamă. 
ANA: Ba da. Atunci când o prăjitură e gustoasă nu te mai uiţi 
cum arată. O mănânci şi gata. 


VATA DE ZAHĂR: Foarte bine. Dacă te-ai decis să-i ţii partea, 
n-ai decât să te duci după ea. 


ANA: Stai! Nu te supăra. Nu vreau să rămân din nou singură. 


Din mijlocul lacului se aude un strigăt. 

GOGOAŞA URIAŞĂ: (lent) Hei, voi de colo! Daţi-mi o mână 
de ajutor! 

ANA: Cine a strigat? 

VATA DE ZAHĂR: (deloc încântată) Gogoasa uriaşă. 

ANA: Cine?! 

VATA DE ZAHĂR: Ai uitat unde te afli? Aici vei întâlni 
dulciuri la tot pasul. 


GOGOAŞA URIAŞĂ: Vă rooog. (cască) Nu pot să mă întorc 
pe partea cealaltă. 


VATA DE ZAHĂR: (ironică) Nu poţi? Sau nu vrei? 


Ana şi Vata de zahăr se apropie de Gogoasa uriaşă. 


ANA: Ce mare eşti! 

VATA DE ZAHĂR: Mda, e o mare leneşă. 

GOGOAŞA URIAŞĂ: Spuneti-mi cum vreţi, numai ajutaţi-mă 
să mă întorc. Vă implor! 

VATA DE ZAHĂR: Bine, fie, hai mai aproape de mal. 

ANA: Vrei să ne băgăm mâinile în ulei încins? 

GOGOAŞA URIAŞĂ: În ulei? (îi e lene şi să râdă) Ha, ha! Uf, 
ce-am obosit! 

ANA: De ce râde? 

VATA DE ZAHĂR: Pe la noi gogosile se prepară în sirop. Asa 
că pune labuta (corectându-se) ... manuta si ajută-mă. 
GOGOAŞA URIAŞĂ: Mă intoarceti? (cască) Sau nu? Ca să 
ştiu. Uf! 

Cele două se apropie de Gogoasa uriaşă şi o întorc cu mare 
dificultate. Vata de zahăr se murdăreşte cu sirop. 


GOGOAŞA URIAŞĂ: Aşa, încă puţin. E bine. Foarte bine. Uf, 
ce-am obosit! 


VATA DE ZAHĂR: (observă că s-a pătat) Aaaa! Vai de mine! 
M-am murdărit, m-am pătat cu sirop! 

ANA: Unde? 

VATA DE ZAHĂR: Aici! 


Vata de zahăr indică exasperată o pată minusculă de pe 
rochia ei. 


ANA: Nu se vede. 

VATA DE ZAHĂR: Vai de mine! Ce mă fac? (plângând în 
hohote) Voi ajunge bătaia de joc a întregii Imparatii. Până şi 
Turtiţa dulce se va considera mai arătoasă decât mine. 


Vata de zahăr se îndepărtează plângând. 


GOGOASA URIAŞĂ: (compătimitoare) Cât de prostutè poate 
fi. Sarmaluta. Uf! Sărăcuţa! 

ANA: De ce spui asta? 

GOGOAŞA URIAŞĂ: N-o preocupă decât cum arată sau cum 
e îmbrăcată. Ori, până şi un copil de grădiniţă ştie că aşa 
ceva nu contează. 


ANA: Şi eu am încercat să-i explic că dulciurile trebuie să fie 
înainte de toate foarte gustoase. Pe noi, copiii, asta ne 
interesează cel mai mult. 

GOGOAŞA URIAŞĂ: Aşa e! Important e numai ce bagi în 
gură. Ăsta este, de fapt, sensul vieţii. 

ANA: (uşor jenată) Eu n-am vrut să spun asta... 

GOGOAŞA URIAŞĂ: (cască) Ei lasă, că am spus-o eu pentru 
tine. Uf! Toţi copiii sunt prajiti, topiti după dulciuri. (sălii) 
Unii ar fi capabili să mănânce prăjituri şi bomboane toată 
viaţa. (Anei) N-am dreptate? 

ANA: (încurcată, se simte cu musca pe căciulă) Păi... 
GOGOAŞA URIAŞĂ: (aparte) Uf, ce-am mai vorbit. Sunt 
grozavă! 

ANA: Tataie spunea că noi nu trăim ca să mâncăm, ci 
mâncăm ca să trăim. 

GOGOAŞA URIAŞĂ: Parcă n-ai şti că asta spun toţi „adulcii”. 
(corectându-se) Adulții. Dar hai să nu mai vorbim atât. 
(confidential, Anei) Nu-mi face bine. Obosesc. Uf! Mai bine 
gustă şi de la mine o bucăţică. 

ANA: Mie îmi plac gogoşile cu zahăr. 

GOGOAŞA URIAŞĂ: Bine. Uite acolo! Pe malul lacului. 
ANA: Nisip?! Bine, dar te murdăresc! A, e zahăr! Uitasem 
unde mă aflu... 

Ana presară peste gogoaşă puţin „nisip”, apoi rupe o 
bucăţică ce va creşte imediat la loc. 


GOGOAŞA URIAŞĂ: Ei, care e verdictul? 
ANA: Bună... Bună... 
GOGOAŞA URIAŞĂ: Numai atât ai de spus? Bună? 

ANA: Adevărul e că m-am cam săturat de dulciuri. Aş vrea să 
mănânc şi altceva... Cred că ar fi mai bine să-l caut pe 
Domnul de Ciocolată şi să plec acasă. Poate tataie a 
descoperit că lipsesc şi e îngrijorat. 

GOGOAŞA URIAŞĂ: Desigur. Toţi vreţi doar ciocolată. N-ai 
decât să mănânci până are să-ţi stea în gât. Uite-l acolo pe 
Ciocolată! Vorbeşte cu Îngheţata pe bèt. Te las. Pa! (în timp ce 
se îndepărtează) Uf, am spus-o şi p'asta! 


Gogoasa Uriaşă se îndepărtează lent, „înotând” pe lacul de 
sirop. 


Scena 3 


Ana, Domnul de Ciocolată, inghetata pe bat 


ANA: Domnule de Ciocolată! Domnule de Ciocolată! 


Ana continuă să-l strige până când ajunge lângă el. Între timp, 
inghetata şi Ciocolată au un foarte scurt schimb de replici. 


INGHETATA PE BAT: Ea e? 

DOMNUL DE CIOCOLATĂ: Da. O cheamă Ana. Cum ti se 
pare? 

INGHETATA PE BAT: Hm... Cam subţire. 

DOMNUL DE CIOCOLATĂ: S-o fi văzut când a venit. 
Betigas curat! 

INGHETATA PE BAT: (conspirativ) Crezi că e gata? 

DOMNUL DE CIOCOLATĂ: Mai are cel puţin o staţie. Tortul 
de frişcă. 

ANA: (agitată) Domnule de Ciocolată, ce bine-mi pare că 
v-am găsit! 

DOMNUL DE CIOCOLATĂ: Bună Ana! Ce ai, de ce eşti aşa 
de agitată? Nu ti-au plăcut dulciurile? 

ANA: Ba da, dar nu mi-a fost deloc uşor. (accentuând) 
Singură... Dezorientată... 

INGHETATA PE BAT: (răstit) Şi sătulă! Sau te pomenesti că nu 
te-ai săturat? Poate vrei şi puţină îngheţată. E de vanilie! 
ANA: (uşor jenată) Mă tem că... nu... 

INGHETATA PE BAT: (ironică) Serios? Vai, dar mă voi topi de 
supărare! 

ANA: Nu mai pot. 

DOMNUL DE CIOCOLATĂ: Tocmai tu spui asta, Ana? Tu 
care te lăudai că n-ai să te saturi niciodată de dulciuri? 
ANA: Se pare că avea dreptate tataie când spunea că am să 
mă plictisesc de ele. 

INGHETATA PE BAT: (ciupind-o) Eu zic că e gata. 

ANA: Au! Gata, pentru ce? 

DOMNUL DE CIOCOLATĂ: Pentru... întâlnirea cu Tortul 
Diplomat. (Îngheţatei, in şoaptă) Abtine-te! 

ANA: Degeaba. Nu mai pot să mănânc dulciuri. Altceva nu 
mai aveţi de mâncare pe aici? Cartofi, morcovi, varză?... 
INGHETATA PE BAT: Aaaa! Varză, în Împărăţia Dulciurilor? 
Cum poţi să compari un domn diplomat şi respectabil, cu 
nişte... cu nişte legume oarecare?! 

ANA: (sec) Bine, atunci eu plec acasă. Mi s-a făcut foame. La 
revedere! 

INGHETATA PE BAT: (intrând în panică) Pleacă!! Ce ne facem?! 
DOMNUL DE CIOCOLATĂ: Ana, stai puţin! Nu se cuvine să 
pleci aşa. Nu e politicos. Fă un mic efort şi rămâi până la 
sfârşit. Gustă din toate dulciurile! Aşa procedează un copil 
cuminte. 

INGHETATA PE BAT: Consideră că eşti la o onomastică. 
Acolo e obligatoriu să rămâi până la sfârşit, să canti „Mulţi 
ani trăiască!” şi să mănânci o feliuţă de tort. (îi scapă vocea) 
Numai mitocanii pleacă cu tortul la pachet! 


Domnul de Ciocolată o înghionteşte pe inghetata pe bit, 
după care i se adresează din nou Anei. 


DOMNUL DE CIOCOLATĂ: Nu crezi că avem dreptate? 


ANA: Bine... Mănânc şi o felie de tort, dar atât. Pe urmă plec, 


că nu mai pot. Îmi e greață! 

INGHETATA PE BAT: Ce maniere! 

DOMNUL DE CIOCOLATĂ: Ca să ajungi la el, ia-o pe acolo, 
prin Pădurea de Fondante... 

ANA: (strâmbându-se) lar bomboane... Of! 

INGHETATA PE BAT: Pe noi te rog să ne scuzi acum. Fugim să-i 
anuntam si pe ceilalţi că pleci. Cred că vor să-şi ia rămas bun. 


Domnul de Ciocolată şi inghetata pe bèt se depărtează, 
chicotind şi înghiontindu-se. 

Scena 4 
Ana, Clătita cu dulceaţă 


Ana se apropie de copiii din sală. Acum e mult mai grasuta 
şi se mişcă agale. 


ANA: (sălii, bombănind) Fondante! Tort de frişcă! Auzi, colo! 
(pufneşte dispretuitoare) Un bun pretext ca să mă lase din 
nou singură. De ce nu vor să înţeleagă că nu mai pot? Nu 
mai pot să mănânc şi pace! Nu mai pot nici să merg. 
Obosesc atât de repede... Uf! (privindu-se) Parcă m-am şi 
îngrăşat puţin. (sălii) Nu credeţi? Da, ştiu, arăt ca un butoiaş. 
Clătita apare impingandu-si nepretuitul borcan cu dulceaţă, 


care e instalat pe rotile. Clătita cu dulceaţă e o babuta cu 
voce stridentă şi-o sumedenie de ticuri nervoase. 


CLĂTITA CU DULCEATA: (strident) În loc să trăncăneşti asa, 
vrute şi nevrute, mai bine m-ai unge cu dulceaţă. (dând din 
cap) Ceaţă! Ceaţă! 

ANA: Cu dulceaţă? 

CLĂTITA CU DULCEAŢĂ: Da, cu dulceaţă. Atè! Atè! Unt de 
arahide n-avem! Suntem săraci! Uite, din borcanul ăsta. Ai 
şi-o lingură de care să te agati... 


Ana se apropie de borcan şi apucă lingura. Clătita n-o 
scapă din ochi pe Ana, ca nu cumva să-i fure lingura. 


CLĂTITA CU DULCEATA: (clănţănind din proteză) Ai mare 
grijă de ea, că alta n-am! Am! Am! 


ANA: Dumneavoastră ce sunteţi? O clătită, cumva? 

CLĂTITA CU DULCEAŢĂ: Ce-ai vrea să fiu? O friptură?! 


ANA: N-ar fi rău. Dar n-aveţi voi aşa ceva pe aici. 


Ana ia lingura cu dulceaţă şi începe s-o întindă pe clătită. 


ANA: (Clătitei) E bine? 

CLĂTITA CU DULCEAŢĂ: (privind-o chiorâş pe fetiţă) 
Merge. Merge. Ei, acum, sunt gata! Gustă! 

ANA: Vă rog să nu vă supăraţi pe mine, dar nu mai pot. 
CLĂTITA CU DULCEATA: Nu mai poţi? (îi smulge lingura 
şi-o pune pe borcan) la dă-o încoa', până n-o uiţi la tine! 
Tine! Tine! 

ANA: Am promis că mănânc o feliuţă de tort, dar atât. 
Domnul de Ciocolată mi-a spus că numai aşa pot pleca 
acasă. 

CLĂTITA CU DULCEAJA: Aha! lar şi-a băgat nasul lung, 
maroniu, şi antipatic, maestrul Ciocolată. Lată, lată! Bine 
că mi-ai spus! Obraznicul! Aşadar, dulceata mea nu e 
suficient de bună pentru a fi degustată, nu?! Lasă că-i 
aranjez eu pe toti! Sabotorii!! (amenințătoare, sălii) Data 
viitoare, când mai apare vreun mucos pe aici, îi voi ieşi în 
întâmpinare. Da, da! Chiar aşa voi face! Ace! Ace! N-am să 
mă mai las dată la o parte de toti greţoşii! 

ANA: Dar nu vă dă nimeni la o parte. Doar eu sunt 
vinovată. Nu mai pot mânca. 

CLĂTITA CU DULCEAŢĂ: Lasă, nu-i nevoie să-i scuzi. De 
fiecare dată când aduc câte un copil aici, procedează la fel. 


ANA: Şi au fost mulţi? 


SÎNZIANA POPESCU - Domnul de Ciocolată - 


CLĂTITIA: Cirezi! Pardon, grămezi. Grămezi întregi de copii 
neascultători! Habar n-am de unde-i culege, dar îi aduce. Şi 
când ajung la mine, toti sunt sătui. Sunt ghiftuiti. Sunt... Sunt... 
ANA: Neascultători?... 

CLĂTITĂ: Crezi că un copil cuminte s-ar lăsa ademenit de un 
străin cu o bucată de ciocolată? Lată! Lată! Ha! (apoi aparte, 
sălii) Care pe deasupra nici nu e prea grozavă. Grozavă! 
ANA: (îngrijorată) Ştiţi cumva, din pură întâmplare, pe unde 
pleacă? (explicativ) Copiii?... 

CLĂTITA CU DULCEATA: Nu ştiu şi nici nu mă interesează! 
Nu mă interesează decât că din dulceata mea nu gustă 
nimeni, nici măcar o linguriţă. (verifică din priviri dacă nu i-a 
dispărut lingura) Asta e lipsă de respect faţă de persoanele 
mai în vârstă! Nimeni nu mă respectă! Niciodată nu i-am 
auzit laudandu-mi aroma. Ce mai, nişte măgari! 
(confidential, Anei) Dulceata e de afine, ştiai? 

ANA: (speriată) Nu... 


CLĂTITA CU DULCEATA: (strigându-i Anei în ureche) De 
unde să ştii, dacă nu gusti? Musti! Musti! 


Ana bate în retragere. 


ANA: Oricum, ce contează dacă te laudă sau nu cineva? 


CLĂTITA CU DULCEAŢĂ: Ce contează?! Aprecierile, laudele 
celor din jur, sunt singurele care contează. Contează! 


Sa 


ANA: Eu aş spune că sunt ultimele „care contează”. Mai ales 
dacă ştii că le meriti. 

CLĂTITA CU DULCEATA: (întrerupând-o) Mai bine n-ai mai 
comenta atât şi ai gusta din dulceata mea grozavă. 

ANA: (bate din picior, nervoasă) Nu mai pot! Nu mai vreau! 
Mi-e greață! 

CLĂTITA CU DULCEAJA: De cine? De 
Obrăznicătură! la treci tu încoace, să-ţi lungesc urechile. 


mine?! 


ANA: Nici nu mă gândesc. 


Clătita cu dulceaţă fuge după Ana, vrând s-o urecheze. 
Fetiţa se caţără pe borcanul cu dulceaţă. 


ANA: Aaaa! 
CLĂTITA CU DULCEAŢĂ: Vai de mine! A căzut în borcanul 
cu dulceaţă! Ata! Ata! Ce mă fac? Ajutor! 


Clătita cu dulceaţă fuge disperată din scenă. 


Scena 5 


Ana, apoi Mărul, Roşiile, Morcovul, Căpşuna, Mărul 


Ana, rămasă singură în scenă, iese din borcan. E atât de 
murdară de dulceaţă încât aduce din ce în ce mai mult cu 
o prăjitură. 


ANA: (privind în jur) Bine că am scăpat de ea. Cotoroanta. 
Uf, ce m-am săturat! Ce-aş mai pleca acasă. Dar cum să mă 
întorc aşa, toată murdară de dulceaţă? (privindu-se) Nu m-ar 


mai recunoaşte nimeni. In ce incurcatura am intrat! 


Supărată, Ana dă cu piciorul într-o pietricică. Pentru că i se 
pare destul de ciudată, o ridică şi o studiază. 

ANA: Hm... O bomboană fondantă. Cred că pe aici trebuie 
s-o iau spre Tortul Diplomat! 


Ana se afundă deznădăjduită în Pădurea de Fondante. lese 
prin partea stângă a scenei. 


CĂPŞUNA: (Spanacului) Tot nu vrei să ne spui ce idee ţi-a 


venit? Cum s-o ajutăm pe Ana? 

ROSIILE: Cum? Cum? 

MORCOVUL: Spune-ne, Spănăcel, te rugămmmm! 

COR: Te rugăm! 

SPANACUL: Ei bine! M-am gândit să-i dăm cu frunzele pe la nas! 
COR: (deceptionati) Şi ei? De ce?! 

SPANACUL: (doct) Pentru că doarme, evident. lar noi trebuie 


să o trezim! 


Celelalte legume încep să râdă, apoi îl privesc serioase, 
uşor speriate de aerul lui solemn. 


MORCOVUL: (timid, încearcă să nu-l bulverseze) Şi noi 
dormim... acum? 


SPANACUL: (uşor agasat) Nici vorbă, noi facem parte din 
visul ei. La fel cum fac parte şi Ciocolată şi acolitii lui gretosi, 
bandiții din Împărăţia Dulciurilor. 

COR: Aha... 

ROŞIILE: Cam complicat! 


Când Spanacul se întoarce cu spatele, ceilalţi îşi dau coate, 
îşi fac semne că Spanacul e dus. 

MĂRUL: Mai bine aţi fi trezit-o pe ea de la bun început! Mă 
scuteati de atâta alergătură fără rost! 


SPANACUL: Scuzati-ma, dar altă idee genială nu mi-a venit 
încă. Promit însă să mă mai gândesc. Asta e singura chestie 
rezonabilă care mi-a venit până acum. 


ROŞIILE: Când... ţi-a venit? 

SPANACUL: Când l-am trezit pe bunic. M-am gândit, hei, 
dacă el doarme, de ce n-ar dormi şi Ana? 

COR: Corect! 

MĂRUL: Şi atunci cum se face că Ana v-a văzut, dar bunicul 
nu? Ei? 

ROŞIILE: Ei, ei? 

SPANACUL: Simplu. Noi facem parte din visul ei, nu şi din 
al lui. 

COR: Aaaaaa! 

CĂPŞUNA: Are dreptate, Spanacel! 

MĂRUL: Şi cum propui să intervenim? 

SPANACUL: O trezim. Şi atunci scapă de toate... grijile. 
CAPSUNA: Eu propun să şi intervenim la o adică, în lupta cu 
dulciurile, dacă iese cu bumbăceală. Pardon, cu frunzăreală! 
COR: Urrra! 

SPANACUL: (patetic, Mărului) Cel puţin asa le vom 
demonstra tuturor că nu suntem nişte simple hârtii fără rost! 
MORCOVUL: Usurel, Spanacel! Ştii doar că toate au un rost 
pe lume. (copiilor, din sală) Copii, aţi văzut cumva încotro a 
luat-o Ana? 

Copiii le arată pe unde au ieşit Ana şi Bunicul. 


MĂRUL: Ştiam eu! 
SPANACUL: (pătruns) Urmaţi-mă! 


Roşiile încep să râdă. 


MORCOVUL: Tomatelor, vă rog! Usurel si în linişte! 
Încolonarea! 


les cu toţii în mare grabă. 


Scena 6 


Cozonacul, Bomboana lunguiaţă, 
Turta dulce şi Vata de zahăr, apoi Ana 


La scurt timp, în scenă îşi fac apariţia dulciurile. Sunt foarte 
gălăgioase. 


TURTA DULCE: Eu una nu mai am răbdare! 
BOMBOANA LUNGUIATA: Vorbeşti de parcă ai fi avut 
vreodată. 


COZONACUL: Nici eu nu mai am. Dacă nu se va transforma 
niciodată într-o prăjitură? Ultima dată parcă n-a durat atât... 


BOMBOANA LUNGUIAŢĂ: Numai Ciocolată e de vină 


VATA DE ZAHĂR: Când am văzut-o pe Ana, era destul de 
plinuţă. 

COZONACUL: Perfect! Atunci hai s-o expediem la târgul de 
prăjituri. 

TURTA DULCE: Cofetărie se numeşte! De câte ori te-am 
rugat să nu mai foloseşti cuvântul târg? Nu suntem geambaşi, 
ci mici întreprinzători. 

BOMBOANA LUNGUIAŢĂ: lar vă grăbiţi. Exact ca data 
trecută! 

COZONACUL: Când? 

BOMBOANA LUNGUIAŢĂ: Atunci când le-aţi trimis prea 
repede „produsul” şi l-au respins. 

COZONACUL: Zău? Nu-mi amintesc. De ce l-au respins? 
BOMBOANA LUNGUIAJA: Nu era suficient de copt! 

VATA DE ZAHĂR: Pe una dintre surioarele mele au picat 
atunci sorții... Ea a fost obligată să plece în locul copilului. 
Tremuram ca varga de teamă să nu mă aleagă pe mine. Mă şi 
vedeam vândută pe un singur banut şi mancata de un mucos 
oarecare. Dispărută pentru eternitate! 


Intre timp, a apărut şi Ana printre ei, dar n-o recunoaşte 
nimeni. E mânjită din cap până în picioare cu dulceaţă. 


ANA: Şi ce dacă? Oricum nu te-ai fi terminat niciodată. 
COZONACUL: Tu cine eşti? 

VATA DE ZAHĂR: O prăjiturică cu dulceaţă. Nu vedeţi ce 
uratica e? 

TURTA DULCE: (Anei, suspicioasa) Nu stii ca odata plecati 
din Împărăţia Dulciurilor ne pierdem puterile magice si ne 
transformăm în nişte prăjituri obişnuite? 

VATA DE ZAHĂR: Ba da, ba da! Devenim muritoare. Adică 
HAP şi s-a zis cu noi! 

TURTA DULCE: (către Vata de zahăr) Nu pe tine te-am 
întrebat! 

COZONACUL: Linistiti-va! Se îngraşă ea şi-o expediem cât ai 
zice cocă. 

ANA: Despre cine vorbiti? 

VATA DE ZAHĂR: (explicativ) Despre Ana, fireşte. (văzând-o 
pe Ana cum face ochii mari, insistă cu explicaţiile) 
Obrăznicătura aia mică! 

ANA: (paralizată de frică) Bine. Dar ea nu e o prăjitură... 
BOMBOANA LUNGUIAŢĂ: (o inghionteste prieteneşte) Nu 
încă. 

TURIA DULCE: Eşti foarte dezorientată (nu-şi dă seama cu ce 
fel de prăjitură are de-a face)... Negreso. 

ANA: Nu sunt o Negresă. Sunt o prăjitură cu dulceaţă... de 
afine. 

VATA DE ZAHĂR: Ce v-am spus? 

TURTA DULCE: (suspicioasă) Ca să vezi. 

COZONACUL: Eu zic că Ana a crescut suficient. A devenit 
pufoasă... 

VATA DE ZAHĂR: Mai are nevoie doar de-o umplutură. 
TURTA DULCE: De exemplu, dulceaţă. (urmărind reacţiile 
Anei) De afine! 

VATA DE ZAHĂR: După care o împachetăm, frumos, cu 
fundita... 

TURTA DULCE: Şi-o trimitem la... 

COR: Cofetărie! 
BOMBOANA LUNGUIAJA: Ca să fie degustată. 


Încep cu toţii să râdă. 
ANA: (de-abia stapanindu-si lacrimile) Bine, dar nu vă e milă 


de ea? 

TURTA DULCE: De ce-ar trebui să ne fie? Doar e un copil... 
neascultător. 

COZONACUL: (Anei) Nu-ţi mai face dragă atâtea procese de 
conştiinţă. Gandeste-te că nu şi-a ascultat părinţii. Gresesc, 
cumva? 

ANA: Ajutor! (iese alergând) Tataieeee, ajută-mă! Mamiiii, 
tatiiii! 


Scena 7 


Aceiasi, Domnul de Ciocolata, 
inghetata pe bèt, apoi Clătita cu dulceaţă 
COZONACUL: Hm... Ce-o fi apucat-o? 


Domnul de Ciocolată îşi face apariţia în grabă. 


DOMNUL DE CIOCOLATĂ: Salutare, gustoşilor! 
BOMBOANA LUNGUIAŢĂ: (il îmbrăţişează) Ciocolată! 
TURTA DULCE: În sfârşit, ai apărut. 


DOMNUL DE CIOCOLATĂ: (Turtitei) Sărut manusitele, 
pufoaso! 

Turtita îi întoarce spatele. Apoi i se adresează Vatei de 
zahăr, care-i face semn cu o batistă. 


DOMNUL DE CIOCOLATĂ: Dulcineea! 

VATA DE ZAHĂR: Te pup! 

COZONACUL: Unde e Ana, Ciocolată? Lasă amabilitatile! 
DOMNUL DE CIOCOLATĂ: Doamnelor dulciuri, domnule 
Cozonac, dati-mi voie să vă felicit. Ati reuşit să faceţi o treabă 
(accentuează) de milioane, într-un timp record. Am 
verificat-o împreună cu Îngheţata pe bèt şi credem că e gata 
pentru împachetat. 

INGHETATA PE BAT: (mormăie, uşor nemulțumită) Bine, nu 
e chiar gata, dar ne grăbim, n-avem ce face... 

Cu toţii aplaudă încântați. 


DOMNUL DE CIOCOLATĂ: Anei i-am promis c-o trimit 
acasă, fireşte. 


INGHETATA PE BAT: Fireşte! 
COR: Fireşte! 
DOMNUL DE CIOCOLATĂ: Dar am uitat să-i spun cum. 


Încep cu toţii să râdă în hohote. 


COZONACUL: La pachet! 

TURTA DULCE: Unde e acum? 

INGHETATA PE BAT: Am trimis-o la Tortul Diplomat. 
DOMNUL DE CIOCOLATĂ: Să mănânce o feliuta. De adio! 
VATA DE ZAHĂR: Atunci hai la tortulet. Ce mai aşteptăm? 

COZONACUL: Să mergem! 


Clătita cu dulceaţă apare în fugă, e disperată. 


CLĂTITA CU DULCEAŢĂ: Stati! Stati, aşteptaţi-mă! Mă, mă, mă! 
DOMNUL DE CIOCOLATĂ: Nu vă intoarceti! E cotoroanta 
aceea nesuferită: Clătita cu dulceaţă. 
CLĂTITA CU DULCEATA: Opriţi-vă! S-a întâmplat o 
nenorocire. S-a înecat fetiţa. Ita! lta! 


Se opresc cu toţii din mars şi o privesc oripilati. 


DOMNUL DE CIOCOLATĂ: Ana? Cum s-a putut întâmpla 
aşa ceva? Doar adineauri am întâlnit-o. Vă jur! 


CLĂTITA CU DULCEAŢĂ: (printre suspine) A alunecat în 
borcanul cu dulceaţă! Ceaţă! Ceaţă! 

TURTA DULCE: Groaznic! 

COZONACUL: Îți dai seama ce-ai făcut? 

CLĂTITA CU DULCEATA: Eu n-am făcut nimic. Mic! Mic! 
TURTA DULCE: Tocmai asta e! De ce n-ai făcut ceva? 
(imitând-o) De ce? De ce? 

VATA DE ZAHĂR: (tremurând) Acum pe cine mai trimitem la 
cofetărie? 

INGHETATA PE BAT: Eu propun s-o trimitem pe ea în locul 
Anei. Asa mi se pare cel mai corect. Gresesti, plăteşti! 


TURTA DULCE: (Clătitei) Apropo de dulceaţă... Nu era de 
afine, cumva? 


CLĂTITA CU DULCEAŢĂ: (dezorientată) Ba da... Da, da, da! 
COR: Ea era! 


SÎNZIANA POPESCU - Domnul de Ciocolată - 


VATA DE ZAHĂR: (explicativ, Clătitei) Adineauri a trecut pe aici 
o prăjiturică umplută cu dulceaţă de afine. Era cam ciudatica. 


CLĂTITA CU DULCEATA: Nu putea ieşi de una singură din 
borcan. l-ar fi fost imposibil! 


COZONACUL: N-aş băga coca-n cuptor pentru asta. 


DOMNUL DE CIOCOLATĂ: După mine! Si fiti cu băgare de 
seamă. 

COR: La ce? 

DOMNUL DE CIOCOLATĂ: (doct) La cine! La fetiţă, normal. 
Poate o vedeţi pe undeva. Să mergem la Tortul Diplomat. 


Dulciurile ies încolonate, privind în toate direcţiile. 


Scena 8 
Ana, Tortul Diplomat, apoi Cozonacul, Bomboana 
lunguiatò, Turta dulce, Vata de zahăr, Domnul de Ciocolată, 
inghetata pe bèt si Clătita cu dulceaţă 


Ana intră din nou in scenă, e foarte abătută. In spatele ei, 
in penumbra, se ascunde un tort imens din frişcă. 


ANA: Unde să mai fug acum? Unde să mă mai ascund?! 
(plângând) Vreau acasă, la mama şi la tataie. De ce nu i-am 
ascultat? De ce am plecat cu Domnul de Ciocolată? 
TORTUL DIPLOMAT: Nu de ce, ci pentru ce anume ai plecat 
îţi voi spune chiar eu. Pentru o amărâtă de ciocolată. 


ANA: Dumneavoastră cine sunteţi? 

Tortul Diplomat iese la lumină. 


TORTUL DIPLOMAT: (râzând tunător) Ha, ha, ha! Ai uitat pe 
cine căutai? 

ANA: (cu voce tremurândă) Tortul Diplomat, cumva? 
TORTUL DIPLOMAT: (se apropie de ea) De frişcă. 


ANA: Mă gândeam eu. (aparte) Numai diplomat nu pareti a fi... 


Ana încearcă să fugă, dar Tortul Diplomat îi taie calea. 


TORTUL DIPLOMAT: Te grăbeşti? Nu vrei să gusti puţină 
frişcă? Aşa, de la revedere? 

ANA: Nu vreau sa ma impachetati! Nu vreau la cofetărie! 
TORTUL DIPLOMAT: Bine, bine! Îi aşteptăm şi pe ceilalţi. 
Oricum n-aveam de gând să mă spetesc de unul singur cu 
munca. Dar până atunci, lasă-mă să te privesc. Mda. Văd că 
te-ai transformat într-o prăjitură de toată frumuseţea. 


ANA: (ştergându-se de dulceaţă) Nu sunt o prăjitură! Sunt o 
fetiţă! Aşa că n-am ce căuta la cofetărie. 


TORTUL DIPLOMAT: N-ai intrat în niciuna până acum? Nu te 
cred! 


ANA: Am intrat, dar nu în calitate de prăjitură, ci de client! 
TORTUL DIPLOMAT: Eh, acum va fi invers. 
ANA: Invers? 


TORTUL DIPLOMAT: Da. Vei ajunge într-adevăr, la cofetărie, 
dar nu „în calitate” de client, ci de produs. O simplă marfă 
de consum. Comestibilă. intelegi? 


ANA: Comestibilă?... Adică, bună de mâncat? 

TORTUL DIPLOMAT: Normal! Tu ce făceai atunci când îţi 
cumpărai o prăjitură: o mâncai sau o puneai în vitrină? 
ANA: Nu se poate întâmpla aşa ceva! Eu sunt o fetiţă, nu o 
prăjitură! 

TORTUL DIPLOMAT: Neascultătoare. (explicativ, sălii) Noi 
nu ne ocupăm decât de asemenea specimene. 

ANA: Nu mai sunt... neascultătoare. 

TORTUL DIPLOMAT: Nu? Atunci cum de-ai ajuns aici? 
ANA: Domnul de Ciocolată m-a adus. 

TORTUL DIPLOMAT: Ce noutate. 

ANA: Si tot el mi-a promis că ma va duce înapoi acasă. 
TORTUL DIPLOMAT: Ce clişeu. (Anei) Ei bine, micuto, află 
că te-a minţit. (sălii) Aviz amatorilor! Nu trebuia să ai 
încredere într-un străin. Părinţii tăi nu ti-au spus asta? 

ANA: (plângând) Ba da. 

TORTUL DIPLOMAT: Eh, ce bine ar fi fost dacă i-ai fi şi 
ascultat... Acum e prea târziu. Ha, ha, ha! 


Ana începe să plângă. Apar şi celelalte dulciuri, care o 
înconjoară. 


ANA: Îmi pare atât de rău. Am greşit, iertati-ma! 
CLĂTITA CU DULCEAŢĂ: Fiţi atenţi să nu vă scape. Ape! Ape! 
VATA DE ZAHĂR: Împachetaţi-o! 


ANA: Nu, nu iertati-ma! N-am sa mai fac de acum înainte. 
Promit! 


INGHETATA PE BAT: Mucles! 

ANA: (către Ciocolată) Domnule de Ciocolată, ajută-mă! 
Mi-ai promis că am să plec acasă! 


DOMNUL DE CIOCOLATĂ: Ei bine, te-am minţit... 
ANA: Nu se poate... 

TURTA DULCE: Ba se poate! 

COZONACUL: Vezi dacă n-ai fost cuminte? 

TURTA DULCE: Asa-ti trebuie! Na, sac! 

BOMBOANA LUNGUIAŢĂ: Tine-ti-o bine de picioare! 
DOMNUL DE CIOCOLATĂ: La cofetărie cu ea! 
CLĂTITA CU DULCEATA: Da, da, da! 

COR: La cofetarie cu ea!! 

ANA: Ajutor! Să mă ajute cineva! 


Tocmai când dulciurile o târăsc pe Ana spre arlechin, din 
sală îşi fac apariţia în mare grabă Morcovul, Spanacul, Mărul, 
Căpşuna şi Roşiile, care aleargă înnebunite spre scenă. 


ROSIILE: (imitându-i pe ceilalţi) Venim! Venim! 
ANA: Ajutor! 
SPANACUL: Trezeste-te! Treze.... 


Capsuna il plesneste pe Spanac. 


MORCOVUL: Usurel, Spanacel! O trezim, dar usurel! 


CAPSUNA: (eventual, sălii) Nu vă temeti copii! Ana visează! 


MĂRUL: (indicându-l pe Spanac) Cel puţin aşa crede el. 


Fructele şi legumele ies din scenă în urma Anei. 

Scena 9 
Ana, Bunicul, Morcovul, Mărul, Căpşuna, Roşiile şi Spanacul 


Scena se întunecă. Bunicul se trezeşte, aude strigătele fetiţei. 
BUNICUL: Ana? Oare ea să fie, oare ea tipa asa, nepotica mea? 


Copiii din sală îi arată Bunicului că Ana e pe scenă şi pare să 
dea din mâini şi din picioare. Cum e întuneric, nu se prea 
distinge ce se petrece acolo. Legumele şi fructele se chinuie s-o 
aducă înapoi şi să o trezească în fel şi chip - o scutură, îi dau 
cu frunzele pe la nas, în timp ce se înghiontesc cu dulciurile. 


SPANACUL: (Mărului, şoptit) Dă-ţi crengile la o parte! Nu 
văd nimic! 

ANA: Ajutor! Mami! Tati! Tata-moşu'! 

BUNICUL: Acus vin, Anuță! Vine tataie! 


Când scena se luminează din nou se vede cum Bunicul se 
apleacă asupra Anei, care e întinsă în patutul ei de acasă. 

Asternutul e făcut ghem, semn că fetiţa se agitase mult în 

timpul somnului. 


BUNICUL: Dumnezeule! Ai visat urât! Vai, ce-ai transpirat! 
ANA: Ajutor! 

BUNICUL: (o ia în braţe) Linisteste-te! Ai visat urât... Linisteste-te! 
A fost doar un vis. 

ANA: (buimacă) Am visat? Nu cred. Acum ştiu ce se întâmplă 
cu copiii neascultători - cei care pleacă cu Domnul de 
Ciocolată. Se transformă în dulciuri şi sunt vânduți la cofetărie! 
BUNICUL: Nu mai spune. 

ANA: Şi de acolo îi poate cumpăra oricine, dacă are bani. 
BUNICUL: Nu cred că vreau să aud continuarea... 

ANA: Vorbesc serios, tataie... 

BUNICUL: (îi pune un deget pe buze) Nu s-a întâmplat aşa 
ceva decât în visul tău urât. 

ANA: Chiar crezi că am visat? 

BUNICUL: Da! În realitate copiii răpiți nu sunt lăsaţi să 
ajungă acasă. Sunt bătuţi, sunt puşi să cerseasca ori să fure. 
Cam asta se întâmplă... Tata-mosu' n-a vrut să-ţi povestească, 
ca să nu visezi urât. Dar văd că până la urmă tot ai făcut-o. 
ANA: Mă voi ţine de promisiune, tataie. 

BUNICUL: Sper. 

ANA: N-am să iau niciodată ciocolată de la străini! 
BUNICUL: Asa să faci! Eu şi părinţii tăi te iubim foarte mult 
şi n-am vrea să ţi se întâmple nimic rău. 


ANA: Si încă ceva. In legătură cu rămăşagul... Cred că n-am 
să mai mănânc dulciuri o vreme. 


BUNICUL: (râzând) Ass. Poţi mânca, dar cu măsură! 

ANA: Da, am înţeles, trebuie să existe o măsură-n toate, chiar 
şi atunci când vine vorba de dulciuri. Şi de mâine, promit să 
mănânc şi fructe şi legume. Chiar şi spanac! 

La auzul ultimei replici, legumele şi fructele sar în sus de bucurie. 
ANA: Ai auzit ceva? 

BUNICUL: Nu. 

ANA: Hm... Mi s-a părut că aud nişte voci cunoscute. 


Cortina 

